2023 5 31
LT
Europos Sąjungos oficialusis leidinys
L 141/65
5) GOVSATCOM centras, gavęs GKI prašymą atšaukti paslaugą, atšaukia išteklių, kurie buvo skirti paslaugai teikti, paskirstymą ir grąžina juos į tinklą.
Pagal su išteklių teikėju sutartas sąlygas dalyviui gali būti suteikiama kompensacija už žetonus, panaudotus ištekliams kompensuoti.
11 straipsnis Nesuderinamumo sprendimas 1) GOVSATCOM centras aktyvuoja nesuderinamumo sprendimo mechanizmą, siekdamas išspręsti prašymų, kuriems pagal 9 straipsnio 2 dalį skiriami skirtingi prioritetų balai, nesuderinamumo klausimus.
2) Jeigu didelio prioriteto paslaugos prašymas yra nesuderinamas su vienu ar daugiau prioritetinių paslaugų prašymų ir su sąlyga, kad atsisakius žemo prioriteto paslaugų prašymų būtų galima atlaisvinti pakankamai išteklių, suderinamų su didelio prioriteto paslaugos prašymu, atitinkami mažo prioriteto paslaugos prašymai pažymimi atsisakymo žymėmis, o atitinkamos paslaugų galimybės įtraukiamos į paslaugų pasiūlymą.
Atsižvelgiant į paslaugos galimybių reitingą ir galimybę naudotis žetonais, atsisakoma atitinkamos (-ų) žemo prioriteto paslaugos (-ų), o susijusios (-ių) aktyvios (-ių) paslaugos (-ų) teikimas nutraukiamas.
GKI, kurios (-ių) paslaugos (-ų) turi būti atsisakoma, apie tokį atsisakymą pranešama kuo greičiau po to, kai priimamas sprendimas dėl atsisakymo.
Paslaugos, kurios atsisakoma, vertė laikotarpiu, kuriuo paslauga nebus teikiama dėl tokio atsisakymo, grąžinama į atitinkamą dalyvio sąskaitą ir apie tai pranešama dalyviui.
3) Jeigu taikant 2 dalyje nustatytą procedūrą nerandama suderinamų išteklių, GOVSATCOM centras atlieka didelio prioriteto paslaugos prašymo ir tinklo atsargos krizės atveju dalies išteklių derinimo veiksmus.
Jeigu randama suderinamų ir prieinamų išteklių, į paslaugos pasiūlymą įtraukiamos atitinkamos paslaugų pasirinkimo galimybės.
4) Jeigu išteklių teikėjai neturi pakankamai išteklių 6 straipsnyje nurodytoms prašomoms paslaugoms teikti, nesuderinamumo sprendimo mechanizmas taikomas atsižvelgiant į paslaugų prašymų prioritetus.
Jeigu to paties prioriteto paslaugų prašymai yra nesuderinami, pirmenybė teikiama prašymui dėl paslaugos, kurią teikiant bus tęsiama ankstesnė TPL pabaigoje prašančiajam dalyviui jau suteikta paslauga.
Jeigu to paties prioriteto paslaugų prašymai yra nesuderinami ir nė vienu iš jų nesiekiama pratęsti prašančiajam dalyviui jau teikiamą paslaugą, GOVSATCOM centras palygina nesuderinamų paslaugų vertes, išreikštas atitinkamo dalyvio dalies procentine dalimi, ir suteikia pirmenybę didesnę procentinę dalį atitinkančiam paslaugų prašymui.
12 straipsnis Įsigaliojimas Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
Priimta Briuselyje 2023 m. gegužės 30 d.
Komisijos vardu Pirmininkė Ursula VON DER LEYEN